SVEUČILIŠTE U ZAGREBU

FAKULTET FILOZOFIJE I RELIGIJSKIH ZNANOSTI

Jordanovac 110 10 000 Zagreb [www.ffrz.unizg.](http://www.ffrz.unizg/)hr

**Informacije o razredbenom postupku za upis na sveučilišne diplomske studije ak. god. 2025./2026.**

 Na Fakultetu filozofije i religijskih znanosti Sveučilišta u Zagrebu moguće je upisati sljedeće sveučilišne diplomske studije:

1. Diplomski studij Filozofija (120 ECTS, trajanje dvije godine)

2. Diplomski studij Religijske znanosti (120 ECTS, trajanje dvije godine)

**Prijave za razredbeni postupak**

Prijave za razredbeni postupak zaprimaju se 23. i 24. rujna 2025. godine od 9.00 do 13.00 sati u referadi Fakulteta, Jordanovac 110, Zagreb, gdje će pristupnici preuzeti obrazac i ispuniti ga. Obrazac će također biti dostupan na mrežnim stranicama Fakulteta <https://www.ffrz.unizg.hr/naslovnica/studiji/diplomski-studij/>

Uz obrazac za prijavu treba priložiti:

1. Kopiju domovnice i kopiju osobne iskaznice.

2. Kopiju vjenčanog lista u slučaju da je došlo do promjene prezimena.

3. Kopiju svjedodžbe, diplome ili potvrde o završenom prijediplomskom sveučilišnom studiju.

4. Kopiju prijepisa ocjena s prosjekom završenog studija ili kopiju dopunske isprave.

5. Ispisnicu ukoliko je student prethodno bio upisan na istu razinu obrazovanja u nekoj drugoj visokoškolskoj instituciji.

6. Uplatnicu s podmirenim troškovima razredbenog postupka od 13,27 eura. Iznos se uplaćuje na žiroračun Fakulteta filozofije i religijskih znanosti: HR0723600001101272866. U rubriku »poziv na broj« kandidat upisuje svoj OIB. U rubriku opis plaćanja upisuje se: za troškove razredbenog postupka, u rubriku model upisuje se: 00.

Kandidati koji su prvu razinu visokog obrazovanja završili u inozemstvu prilažu i:

1. Rješenje o priznavanju inozemnih visokoškolskih kvalifikacija. (Dokument izdaje Ured za akademsko priznavanje inozemnih visokoškolskih kvalifikacija, Sveučilište u Zagrebu, Trg Republike Hrvatske 14, Zagreb).

2. Dokaz o poznavanju latiničnog pisma i hrvatskog jezika.

Nepotpuna dokumentacija neće se zaprimati.

**Razredbeni postupak**

Razredbeni će se postupak održati 25. rujna 2025. godine.

1. Razredbenom postupku mogu pristupiti kandidati čija je prosječna ocjena tijekom preddiplomskog sveučilišnog studija iznosila 3,0 i više te koji su ostvarili najmanje 180 ECTS-a.
2. Izbor studenata za upis na sveučilišne diplomske studije obavit će se na temelju prosjeka ocjena stečenih tijekom prve razine visokog obrazovanja te broja ECTS-a ostvarenih tijekom studija.
3. Temeljem gore navedenih kriterija utvrđuje se rang-lista studenata za upis.
4. Studenti koji su završili sveučilišni prijediplomski i diplomski studij iz područja humanističkih znanosti na bilo kojem sveučilištu u Republici Hrvatskoj ili inozemstvu, a zadovoljavaju uvjete Natječaja, imaju pravo upisa bez polaganja razlikovnih ispita.
5. Studenti koji nisu završili istovrsni sveučilišni prijediplomski/diplomski studij, a završili su studij iz područja društvenih ili humanističkih znanosti, mogu upisati sveučilišni diplomski studij Filozofije ili sveučilišni diplomski studij Religijskih znanosti uz obvezu polaganja razlikovnih ispita.
6. Studenti iz točke 5., koji upisuju sveučilišni diplomski studij Filozofija, upisuju najmanje tri od slijedećih razlikovnih kolegija: Uvod u filozofiju, Metafizika, Povijest filozofije, Filozofija spoznaje, Filozofska antropologija, Etika.
7. Studenti iz točke 5., koji upisuju sveučilišni diplomski studij Religijske znanosti, upisuju slijedeće razlikovne kolegije: Uvod u Bibliju, Fenomenologija religije, Povijest religija, Islam, Istočne religije.
8. Razlikovne kolegije studenti su dužni položiti prije upisa u drugi (iznimno treći) semestar.
9. Studenti koji upisuju studij u izvanrednom statusu za svaku godinu studija plaćaju školarinu u iznosu od 955,60 eura. Izvanredni studenti upisuju se na isti način kao i redovni. Informacije o studiranju izvanrednih studenata dostupne su u Pravilniku o prijediplomskim i diplomskim studijima FFRZ-a. Školarinu je moguće podmiriti u četiri rate. Prva rata iznosi 238,90 eura, te ju je potrebno podmiriti neposredno prije upisa uplatom na žiroračun Fakulteta filozofije i religijskih znanosti: HR0723600001101272866.
10. Pristupnici koji upisuju drugi redoviti studij na istoj razini studija također plaćaju puni iznos školarine od 955,60 eura za svaku godinu studija. Osim ako prethodni studij nisu pohađali na privatnom Visokom Učilištu ili su studirali u statusu izvanrednog studenta.

**Rezultati razredbenog postupka**

Rezultati razredbenog postupka bit će objavljeni 25. rujna 2025. godine do 16.00 sati.

Kandidati imaju pravo žalbe na rezultate razredbenog postupka. Žalbe se primaju elektroničkim putem na e adresu referada@ffrz.unizg.hr u roku od 24 sata po objavi rezultata.

**Upisi na sveučilišne diplomske studije**

Upisi u sveučilišne diplomske studije za kandidate koji su ispunili uvjete provode se 29. rujna 2025. godine od 9.00 do 13.00 sati u studentskoj referadi.

Na upis je potrebno donijeti:

1. Dvije jednake fotografije u boji formata 4x6 cm

2. Uplatnicu s podmirenim troškovima upisnog postupka od 35,84 eura. Svota se uplaćuje na žiroračun Fakulteta filozofije i religijskih znanosti: HR0723600001101272866. U rubriku »poziv na broj« kandidat upisuje svoj OIB. U rubriku »opis plaćanja« upisuje se »za troškove upisa«. U troškove upisa uračunata je i cijena indeksa koji kandidat preuzima. Model: 00.

Na upis je potrebno doći u propisanom roku jer se u protivnom gubi pravo upisa.